**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

**A rendelet-tervezet címe:** Zalakaros Város Önkormányzata Képviselő-testületének /2017.( ) rendelete a hivatali helyiségen kívüli, és a hivatali munkaidőn kívül történő házasságkötés engedélyezésének szabályairól és díjairól

**Társadalmi-gazdasági hatása:** A Tervezet társadalmi hatásai között a házasságkötések körülményeinek kedvezőbbé tételét lehet kiemelni, igazodva az évek óta egyre gyakoribb igényhez, a hivatali helyiségen kívüli házasságkötés feltételeinek szabályozásával.

A Tervezet egyidejűleg ellentételezi a hivatali munkatársakra háruló többletterheket is, emiatt a hivatali dolgozók tekintetében sem kelt társadalmi feszültséget, társadalmi hatása tehát e tekintetben is pozitív.

*.*

**Költségvetési hatása:** A Tervezet – jellegéből adódóan – jelentős gazdasági és költségvetési hatásokatnem keletkeztet. Az anyakönyvi eseményekből esetlegesen származó többletfeladatok az önkormányzat oldalán többletköltséget okoznak, ezeket – a szükséges mértékben – a Tervezet az anyakönyvi eseményt igénybe vevőkre hárítja.

**Környezeti, egészségi következményei:** A rendeletben foglaltak végrehajtásának környezetre gyakorolt hatása nincs*.*

 **Adminisztratív terheket befolyásoló hatása:** A Tervezet jelentős adminisztratív terheket nem keletkeztet, figyelemmel arra, hogy az anyakönyvi eseményekhez közvetlenül kapcsolódó adminisztratív terhek többnyire függetlenek az anyakönyvi esemény helyszínétől vagy időpontjától.

**Egyéb hatása:** *Nincs.*

**A rendelet megalkotásának szükségessége:** A rendelet megalkotásának szükségességét a hivatali helyiségen kívüli és/vagy hivatali időn túli anyakönyvi események lebonyolítására vonatkozó társadalmi igény, törvényi kötelezettség indokolja.

**A rendelet megalkotása elmaradása esetén várható következmények:** törvényességi észrevétel

**A rendelet alkalmazásához szükséges feltételek:**

 **- személyi:** nem igényel további személyi feltételeket

 **- szervezeti:** a jelenlegi szervezeti struktúrában a feltételek biztosítottak

 **- tárgyi:** nem igényel további tárgyi erőforrásokat

 **- pénzügyi:** nem igényel további pénzügyi erőforrásokat